**ВАЖНО: Територията на Европейския съюз за целите на вътреобщностното облагане с ДДС не съвпада с митническата му територия!**

ТЕРИТОРИЯТА, НА КОЯТО СЕ ПРИЛАГА ЕВРОПЕЙСКОТО ЗАКОНОДАТЕЛСТВО ПО ВЪТРЕОБЩНОСТНИЯ ДДС (6-та ДИРЕКТИВА, РЕСП. ДИРЕКТИВА 2006/112/ЕО)

Франция, ГЕРМАНИЯ, БЕЛГИЯ, ДАНИЯ, ИСПАНИЯ, ОБЕДИНЕНОТО КРАЛСТВО ВЕЛИКОБРИТАНИЯ И СЕВЕРНА ИРЛАНДИЯ (ВКЛЮЧИТЕЛНО И ОСТРОВ МАН)*,* ГЪРЦИЯ, ИРЛАНДИЯ, ИТАЛИЯ, ЛЮКСЕМБУРГ, ХОЛАНДИЯ, ПОРТУГАЛИЯ, АВСТРИЯ, ФИНЛАНДИЯ, ШВЕЦИЯ

ОТ 1-ви май 2004,

ЧЕШКАТА РЕПУБЛИКА, ЕСТОНИЯ, КИПЪР, ЛАТВИЯ, ЛИТВА, УНГАРИЯ, МАЛТА, ПОЛША, СЛОВЕНИЯ И СЛОВАКИЯ

ОТ 1-ВИ ЯНУАРИ 2007**,**

БЪЛГАРИЯ И РУМЪНИЯ

И ОТ 1-ВИ ЮЛИ 2013**,**

ХЪРВАТИЯ

**НАПОМНЯНЕ:** Доставките, възникващи във или предназначени за **Княжество Монако,** за целите на ЗДДС се третират като доставки, възникващи във или предназначени за Френската република. Същото се отнася и за **остров Ман** като в този случай същите се считат за възникващи във или предназначени за Обединеното Кралство Великобритания и Северна Ирландия.

За целите на ЗДДС доставките, възникващи във или предназначени Суверенните бази на Обединеното кралство Великобритания и Северна Ирландия в Акротири и Декелия ще бъдат третирани като доставки, възникващи в или предназначени за Кипър.

**ПОНЯТИЯ:**

**Европейския съюз** и **територия на Европейския съюз** е територията на държавите членки(§ 1, т. 3 от ДР на ЗДДС).

**Територия на държава членка** е територията на всяка държава членка, на която се прилага Договорът за създаване на Европейската Общност, посочена за всяка държава членка в чл. 229 от договора, *без* *териториите, изключени от територията на Общността* ([виж Фиш VІІІ.І.3](50FISH%20VIII-1-3.doc))

**Лице, установено на територията на Европейския съюз** е лице, което е със седалище и адрес на управление на територията на Европейския съюз или има постоянен обект на територията на Европейския съюз (§ 1, т. 12 от ДР на ЗДДС).